เขตห้ามล่าสัตว์ป่าทุ่งทะเล

เขตห้ามล่าสัตว์ป่าทุ่งทะเล เป็นเขตห้ามล่าสัตว์ป่าประเภทพื้นที่คุ้มครองทางทะเลในอำเภอเกาะลันตา จังหวัดกระบี่ ครอบคลุมพื้นที่ 30,633 ไร่ (49.013 ตารางกิโลเมตร) จัดตั้งขึ้นเมื่อ พ.ศ. 2542 ภูมิศาสตร์ เขตห้ามล่าสัตว์ป่าทุ่งทะเล มีเนื้อที่ 30,633 ไร่ (49.013 ตารางกิโลเมตร) ความยาวรอบพื้นที่ 53.18 กิโลเมตร (33.04 ไมล์) ตั้งอยู่ในพื้นที่ตำบลเกาะกลาง และตำบลเกาะลันตาน้อย อำเภอเกาะลันตา จังหวัดกระบี่ ภูมิประเทศ เขตห้ามล่าสัตว์ป่าทุ่งทะเล เป็นที่ราบชายฝั่งทะเลที่มีคลองหลายสายไหลลงสู่ทะเลอันดามัน คือคลองช่องลาด คลองร่าหมาด คลองลัดลิกี คลองหลังสอด และรวมไปถึงพื้นที่บางส่วนของเกาะลันตาน้อย และทั้งหมดของเกาะสนกลาง และเกาะปลิง และอยู่ภายใต้ลุ่มน้ำภาคใต้ฝั่งตะวันตก สาขาส่วนที่ 3 คุณภาพลุ่มน้ำชั้น 5 เขตห้ามล่าสัตว์ป่าทุ่งทะเลมีพื้นที่ทับซ้อนกับป่าสงวนแห่งชาติ 2 แห่ง คือ ป่าสงวนแห่งชาติป่าเกาะกลาง ป่าสงวนแห่งชาติป่าหลังสอดและป่าควนบากันเกาะ พื้นที่เขตห้ามล่าสัตว์ป่าทุ่งทะเลเป็นอีกหนึ่งแห่งที่ประสบปัญหาการถูกบุกรุกเพื่อใช้พื้นที่มาประกอบการเกษตรต่าง ๆ เช่น สวนปาล์ม ซึ่งพื้นที่ดังกล่าวที่ถูกบุกรุกสามารถเข้าออกได้ทางเรือเท่านั้น พืชพรรณ เขตห้ามล่าสัตว์ป่าทุ่งทะเล ประกอบด้วยป่าชายเลน ป่าเสม็ด และป่าชายหาด ซึ่งเคยเกิดเพลิงไหม้ขนาดใหญ่ในบริเวณที่เป็นป่าเสม็ดเป็นวงกว้างกว่าหลายร้อยไร่ช่วงเดือนเมษายน พ.ศ. 2567 คาดว่าเกิดจากการลักลอบเผาเนื่องจากพบอุปกรณ์การเผาในพื้นที่ สัตว์ป่า เขตห้ามล่าสัตว์ป่าทุ่งทะเล มีสัตว์ป่าในบัญชีท้ายประกาศจำนวน 135 ลำดับ มีสัตว์ใกล้สูญพันธุ์อย่างยิ่ง (CR) จำนวน 1 ชนิด คือ เต่าตนุ มีสัตว์ใกล้สูญพันธุ์ (EN) จำนวน 1 ชนิด คือ นกเปล้าเล็กหัวเทา นอกจากนี้ยังมีการพบโลมาขึ้นมาเกยตื้นในพื้นที่ของเขตห้ามล่าสัตว์ป่าทุ่งทะเล แสดงถึงความสมบูรณ์ของพื้นที่ รวมถึงเคยมีการพบซากพะยูนเกยตื้นเสียชีวิตในพื้นที่เช่นกัน สัตว์เลี้ยงลูกด้วยนม ได้แก่: นก ได้แก่: สัตว์เลื้อยคลาน ได้แก่: สถานที่ตั้ง หน่วยงานในพื้นที่ ที่ทำการเขตห้ามล่าสัตว์ป่าทุ่งทะเล โครงการฟื้นฟูและอนุรักษ์ป่าทุ่งทะเลอันเนื่องมาจากพระราชดำริ ดูเพิ่ม รายชื่อพื้นที่คุ้มครองในประเทศไทย อ้างอิง